ก.ล.ต.ได้รับมอบประกาศนียบัตรในฐานะ “องค์กรปลอดคาร์บอน”
(ก.ล.ต.) รับมอบประกาศนียบัตร จาก พล.อ. สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะที่ ก.ล.ต. ได้รับการยอมรับเป็น “องค์กรปลอดคาร์บอน” จากการเข้าร่วมกิจกรรมลดภาวะโลกร้อนให้กับประเทศไทย
29 ก.ย. 2558


นายชาลี จันทนยิ่งยง (ซ้าย) รองเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) รับมอบประกาศนียบัตร จาก พล.อ. สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะที่ ก.ล.ต. ได้รับการยอมรับเป็น “องค์กรปลอดคาร์บอน” จากการเข้าร่วมกิจกรรมลดภาวะโลกร้อนให้กับประเทศไทย
โดยการจัดทำคาร์บอนฟุตพริ้นท์องค์กร (คำนวณปริมาณก๊าซเรือนกระจกที่ปล่อยจากการทำกิจกรรมต่างๆ ขององค์กร) และชดเชยก๊าซเรือนกระจกทั้งหมดที่ปล่อยออกมาจนเป็นศูนย์ ส่งผลให้ ก.ล.ต. เป็นองค์กรปลอดคาร์บอน (carbon neutral) ในงาน “ร้อยดวงใจ ร่วมใจลดโลกร้อน” จัดโดยองค์การบริหารจัดการก๊าซเรือนกระจก (องค์การมหาชน) ณ โรงแรมเซ็นทาราแกรนด์ เซ็นทรัลพลาซาลาดพร้าว วันที่ 24 กันยายน 2558 